Jordbrugsteknolog, landmand eller gartner til forsøgsarbejde 950789

Institut for Agroøkologi, Aarhus Universitet, søger 2-3 engagerede medarbejdere. Stillingerne er på 37 timer og til besættelse 1. marts 2018 eller efter aftale.

**Dine opgaver**

Dit arbejde vil omfatte forskellige og skiftende opgaver primært inden for bekæmpelse af ukrudt, skadedyr og sygdomme i specialafgrøder (grønsager, frugt/bær, havefrø, korn, væksthuse). Du vil arbejde i forskellige teams, der selvstændig forestår alle opgaver vedrørende forsøgsudførsel. Dette omfatter blandt andet etablering og behandling af forsøg, afgrødepleje og registreringer samt databehandling. Visse forsøg er placeret i Flakkebjerg, men en stor del af forsøgene er også udstationeret hos avlere flere steder i Danmark og i det sydlige Sverige. Lejlighedsvis må der derfor påregnes rejseaktivitet.

**Om os**

Arbejdsstedet er Forskningscenter Flakkebjerg, Slagelse. Du vil blive ansat i [Mark-gruppen](http://agro.au.dk/faciliteter/flakkebjerg/), men primært arbejde sammen med forskere i sektionen for [Afgrødesundhed](http://agro.au.dk/forskning/sektioner/afgroedesundhed/).

**Om dig**

• Du er uddannet jordbrugsteknolog, landmand eller gartner.

• Du har praktisk snilde og god forstand på teknik

• Du arbejder selvstændigt og struktureret, men er samtidig god til at samarbejde med andre - uanset faggruppe

• Du er omhyggelig og kvalitetsbevidst

• Du har overblik og tager ansvar

• Du er fleksibel og indstillet på at lange dage kan forekomme

• Sprøjtecertifikat

• Kørekort B, gerne trailerkort BE

Kendskab til engelsk vil være er en stor fordel.

**Vi tilbyder**

• Et spændende og fagligt udfordrende job med gode kolleger og et arbejdsmiljø præget af omgængelighed og godt humør, hvor du arbejder tæt sammen med forskere om aktuelle emner indenfor landbrugsområdet

• Et uformelt og multikulturelt miljø, hvor der er stort samarbejde på tværs af faggrænser

• Gode kantinefaciliteter på arbejdspladsen

**Arbejdssted og ansættelsesområde**

Arbejdsstedet er Forsøgsvej 1, 4200 Slagelse, og ansættelsesområdet er Aarhus Universitet med tilhørende institutioner.

 **Yderligere oplysninger**
Du er velkommen til at kontakte driftsleder Thomas Jensen på tlf. 2228 3350, e-mail [tjn@agro.au.dk](http://tjn@agro.au.dk/) eller forsøgsleder Peter Hartvig på tlf. 8715 8203 e-mail [peter.hartvig@agro.au.dk](http://peter.hartvig@agro.au.dk/), hvis du har spørgsmål.

Du kan læse mere om Institut for Agroøkologi på: <http://agro.au.dk/>

**Formalia**

Løn- og ansættelsesvilkår sker efter Fællesoverenskomst mellem Finansministeriet og Statstjenestemændenes Centralorganisation II, Lærernes Centralorganisation og Overenskomstansattes Centralorganisation (CO II/LC/OC-fællesoverenskomsten) og organisationsaftale for Jordbrugsteknikere/jordbrugsteknologer i staten samt forsøgsteknikere ved Aarhus Universitet eller i henhold til Fællesoverenskomst mellem Finansministeriet og Offentligt Ansattes Organisationer og organisationsaftale mellem Finansministeriet og Fagligt Fælles Forbund (3F) vedr. løn- og ansættelsesvilkår for landbrugsarbejdere, gartneriarbejdere, gartnere og forsøgsmedarbejdere.

Alle interesserede uanset personlig baggrund opfordres til at søge.

**Ansøgningsfrist**

Alle ansøgninger skal være lavet online og modtaget senest: 14.01.2018